CELEX: 32015D1199
Language: sl
Date: 2015-07-17 00:00:00
Title: Izvedbeni sklep Komisije (EU) 2015/1199 z dne 17. julija 2015 o priznanju Bosne in Hercegovine kot nenapadene z organizmom Clavibacter michiganensis ssp. sepedonicus (Spieckerman in Kotthoff) Davis et al. (notificirano pod dokumentarno številko C(2015) 4838)

22.7.2015   
            
            
               SL
            
            
               Uradni list Evropske unije
            
            
               L 194/42
            
         IZVEDBENI SKLEP KOMISIJE (EU) 2015/1199
   z dne 17. julija 2015
   o priznanju Bosne in Hercegovine kot nenapadene z organizmom Clavibacter michiganensis ssp. sepedonicus (Spieckerman in Kotthoff) Davis et al.
   
      
         (notificirano pod dokumentarno številko C(2015) 4838)
      
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) ter zlasti točke 12 dela A Priloge III k Direktivi,
   ob upoštevanju naslednjega:
   
               (1)
            
            
               Točka 12 dela A Priloge III k Direktivi 2000/29/ES določa splošno prepoved glede vnosa v Unijo gomoljev vrst Solanum L. in njihovih hibridov, razen tistih, ki so določeni v točkah 10 in 11 navedenega dela A, vključno z gomolji Solanum tuberosum L., s poreklom iz tretjih držav. Navedena prepoved se ne uporablja za evropske tretje države, priznane kot nenapadene z organizmom Clavibacter michiganensis ssp. sepedonicus (Spieckerman in Kotthoff) Davis et al. (v nadaljnjem besedilu: organizem).
            
         
               (2)
            
            
               Informacije iz sistematičnih raziskav v letih 2011, 2012 in 2013 ter poročila o sistematični raziskavi leta 2014, ki jih je posredovala Bosna in Hercegovina, ter informacije, zbrane med revizijo Urada za prehrano in veterinarstvo marca in aprila 2014 v navedeni državi, kažejo, da organizem ni navzoč v Bosni in Hercegovini in da je navedena država sprejela ustrezne nadaljnje ukrepe v odziv na priporočila iz končnega poročila o reviziji Urada za prehrano in veterinarstvo.
            
         
               (3)
            
            
               Zato je primerno, da se Bosna in Hercegovina prizna kot nenapadena z organizmom.
            
         
               (4)
            
            
               Ta sklep ne vpliva na kakršne koli poznejše ugotovitve, ki bi lahko pokazale na navzočnost organizma v Bosni in Hercegovini.
            
         
               (5)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Priznanje
   Bosna in Hercegovina se prizna kot nenapadena z organizmom Clavibacter michiganensis ssp. sepedonicus (Spieckerman in Kotthoff) Davis et al. (v nadaljnjem besedilu: organizem).
   Člen 2
   Zahteva za informacije
   Komisija bo Bosno in Hercegovino zaprosila, da vsako leto predloži informacije, potrebne za preverjanje, ali je Bosna in Hercegovina še vedno nenapadena z organizmom.
   Člen 3
   Naslovniki
   Ta sklep je naslovljen na države članice.
   
      V Bruslju, 17. julija 2015
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 169, 10.7.2000, str. 1.